RESOLUCIÓN do 29 de outubro de 2021, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda e as solicitudes con motivo de inadmisión, presentadas ao abeiro da Resolución do 6 de setembro de 2021, da Secretaría Xeral para o Deporte, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 04/11/2021

No
Diario Oficial de Galicia
número 179, do 16 de setembro de 2021, publicouse a Resolución do 6 de setembro de 2021, da Secretaría Xeral para o Deporte, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A). O prazo de presentación das solicitudes rematou o 18 de outubro de 2021.
Segundo o disposto na base 11ª do anexo I do Resolución do 5 de xaneiro de 2021, tras seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/) a relación de entidades que deben emendar as deficiencias das súas solicitudes e as inadmitidas para que os interesados poidan presentar alegacións ou achegar a documentación que consideren oportuna.
Tendo en conta as razóns de interese público motivadas na necesidade de facer efectivas a tramitación, resolución e pagamento da convocatoria e posibilitar a transferencia de fondos ás entidades beneficiarias, co obxectivo de posibilitar a adquisición do equipamento deportivo solicitado co fin de contribuír á modernización e actualización do material deportivo necesario para o adecuado exercicio da práctica deportiva de que dispoñen as citadas entidades no presente exercicio, faise preciso acordar a tramitación de urxencia na instrución do procedemento para os efectos de reducir os prazos á metade.
Tendo en conta o exposto, a Subdirección Xeral de Plans e Programas
Primeiro. Publicar a listaxe de solicitudes que se deberán emendar por presentaren a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes provisionalmente inadmitidas e o motivo da inadmisión. Tal relación recóllese no anexo II desta resolución, ordenada alfabeticamente. Tamén se sinala a necesidade de emendar a solicitude presentada, ademais do motivo de inadmisión.
Terceiro. Estas listaxes publicaranse no
Diario Oficial de Galicia
e exporanse tamén na páxina web http://deporte.xunta.gal/
Cuarto. Segundo o disposto no artigo 33 da Lei 39/2015, do 1 de outubro, do procedemento administrativo común das administracións públicas, acórdase a tramitación de urxencia na instrución do procedemento, tendo en conta as razóns de interese público motivadas na necesidade de facer efectivas a tramitación, resolución e pagamento da convocatoria e posibilitar a transferencia de fondos ás entidades beneficiarias, co obxectivo de posibilitar a adquisición do equipamento deportivo solicitado co fin de contribuír á modernización e actualización do material deportivo necesario para o adecuado exercicio da práctica deportiva de que dispoñen as citadas entidades no presente exercicio.
Quinto. Os interesados poderán formular reclamacións, emendar erros e achegar os documentos que entendan oportunos nun prazo de cinco (5) días hábiles, contados desde o día seguinte ao da publicación desta resolución no
Diario Oficial de Galicia
. Despois de que transcorra este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no seu artigo 21.
Santiago de Compostela, 29 de outubro de 2021
En motivo de emenda:
En motivo de inadmisión:
Os certificados da Axencia Estatal de Administración Tributaria (AEAT), da Axencia Tributaria de Galicia (Atriga) e da Tesouraría Xeral da Seguridade Social (SS) que acheguen as entidades mencionadas na seguinte táboa para acreditar que se atopan ao día das súas respectivas obrigas deberán estar expedidos o mesmo día da sinatura desta resolución ou nunha data posterior.